2014. gada 29. aprīlī Noteikumi Nr. 215

Rīgā (prot. Nr. 25 5. §)

**Grozījums Ministru kabineta 2008. gada 2. jūnija noteikumos Nr. 396 "Noteikumi par darbības programmas "Cilvēkresursi un nodarbinātība" papildinājuma apakšaktivitāti "Sociālo partneru administratīvās kapacitātes stiprināšana""**

Izdoti saskaņā ar

Eiropas Savienības struktūrfondu

un Kohēzijas fonda vadības likuma

18. panta 10. punktu

Izdarīt Ministru kabineta 2008. gada 2. jūnija noteikumos Nr. 396 "Noteikumi par darbības programmas "Cilvēkresursi un nodarbinātība" papildinājuma apakšaktivitāti "Sociālo partneru administratīvās kapacitātes stiprināšana"" (Latvijas Vēstnesis, 2008, 92. nr.; 2011, 204. nr.; 2012, 202. nr.; 2013, 223. nr.) grozījumu un izteikt 15. punktu šādā redakcijā:

"15. Projektu finansē no Eiropas Sociālā fonda un valsts budžeta līdzekļiem. Apakšaktivitātes ietvaros Eiropas Sociālā fonda finansējums ir 85,84 procenti no projekta kopējās attiecināmo izmaksu kopsummas, bet 14,16 procentus veido valsts budžeta finansējums. Kopējais apakšaktivitātē pieejamais finansējums ir 3 372 557 *euro*, tai skaitā Eiropas Sociālā fonda finansējums – 2 894 995 *euro* un valsts budžeta finansējums – 477 562 *euro*."

Ministru prezidenta vietā –

satiksmes ministrs Anrijs Matīss

Finanšu ministrs Andris Vilks